**Regulamentul concursului „*Arta de la geamul meu”, ediția a III-a***

***Genericul „Lucruri simple”***

Fiecare cetățean poate contribui la îmbunătățirea situației din țara sa, prin lucruri simple. Bunăoară, economisirea energiei electrice, implicarea în acțiuni de voluntariat, sădirea unui copac, adoptarea unui mod sănătos de viață etc.

AO „ATU” invită trupele școlare să se înscrie în concursul de artă dramatică și film cu genericul „Lucruri simple” pentru a promova gândirea pozitivă și implicarea civică.

Prin scurtmetrajele motivaționale, elevii vor arăta întregii lumi că fericirea este în mâinile fiecărui om în parte. Contează atitudinea corectă și deciziile luate la timp. Implicarea, capacitatea de a atrage atenție la detalii, acestea fac diferența. Înregistrările video vor fi asemenea unor „pastile” motivaționale care arată că există oportunități în fiecare zi de a iubi, învăța, crea și comunica, indiferent de circumstanțe și vârstă. Prin urmare, motoul concursului este: „Lucrurile simple pot schimba lumea”.

Activitatea își propune sensibilizarea și motivarea prin artă a publicului larg să se implice civic, să realizeze lucruri simple care pot schimba lumea spre bine. Proiectul „Lucruri simple” va arăta importanța răspândirii bunătății și sprijinului oferit celorlalți, precum și importanța conjugării eforturilor pentru a depăși situațiile provocatoare.

**Organizatori:** Asociația Obștească „ATU”

Proiect susținut de către Ministerul Culturii în cadrul programului „Proiecte culturale 2023”

**Partenerii proiectului:** *Direcția Culturii a Primăriei mun. Chișinău; Direcție Generală Educație, Tineret și Sport mun. Chișinău.*

**Etapele desfășurării proiectului:**

* înregistrarea participanților (data limită – 21 martie)
* selectarea și instruirea trupelor de elevi beneficiari ai proiectului (martie - aprilie); instruirile vor fi realizate de experți naționali în domeniul artei teatrale în format online (scenariști, regizori-operatori, experți în arta oratorică);
* monitorizarea tinerilor în regizarea video a unui film de scurt metraj cu tema „Lucruri simple” (aprilie - 25 mai);
* recepționarea scurtmetrajelor (25 mai - 10 iunie)
* evaluarea lucrărilor elevilor (14 -30 iunie);
* organizarea Galei Laureaților (iulie).

**Condițiile de înscriere și participare în concurs:**

*Concursurile se vor desfășura conform prezentului Regulament, ale cărui prevederi sunt obligatorii pentru toți participanții.*

1. Concursul se va organiza în format online.
2. Formările se vor desfășura pe **google meet**.
3. Pentru asigurarea transparenței, toate informațiile la fiecare etapă vor fi distribuite pe pagina de Facebook „ATU” <https://www.facebook.com/unimtalenteleprinarta>. Prin urmare, participanții în concurs trebuie să dețină un cont de utilizator pe site-ul facebook.com, să acceseze pagina concursului și să urmeze instrucțiunile descrise pentru a participa.
4. Înscrierea în concurs se va efectua prin completarea **Formularului de participare.** <https://forms.gle/etaKDgAgJsFfCrSr6>
5. Concursul este destinat trupelor de teatru formate **din elevi**  **(12-19 ani).**
6. Până la **10 iunie**, echipele de tineri vor realiza mini spectacole video/filme de scurt metraj cu o durată de **7 minute** prin care vor *sensibiliza opinia publică și vor promova toleranța, vigilența, comunicarea și buna înțelegere dintre generații.*
7. Fiecare trupă înscrisă trebuie sa aibă un **nume și un lider de grup care va fi delegat pentru a participa la sesiunile de instruire.**
8. Piesele prezentate trebuie să fie interpretate exclusiv în **limba româna**.
9. Concursul este destinat instituțiilor de învățământ din Republica Moldova.
10. Pentru asigurarea echității și șanselor egale, în filmări pot fi implicați adulți, cu excepția actorilor și personalităților cu renume.
11. Instituțiile de învăţământ participante vor asigura un mediu favorabil pentru consolidarea echipelor de elevi și vor oferi tinerilor din localitate suport logistic la elaborarea conceptului scurtmetrajului precum și crearea video-ului ce va fi prezentat în concurs*.*
12. Cheltuielile de călătorie vor fi asumate de către participanți.
13. Participanții la concurs vor respecta prevederile impuse de comisiile de sănătate publică.

**Criterii de evaluare:**

* corectitudine și expresivitate în exprimare;
* adevăr scenic în comunicarea verbală și nonverbală dintre parteneri;
* originalitate în abordare;
* talent actoricesc;
* coeziunea trupei și fluiditatea conținutului video;
* scenografie (costume, decor, recuzită);
* creativitate.

**Premii:**

Premiul I – 7000 lei

Premiul II – 6 000 lei

Premiul III – 5000 lei

**Juriu**

Juriul va fi format din experți în domeniul culturii